Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 5. számú melléklet a 294/2008. (XII. 10.) Korm. rendelethez
Paragraph Index: 385

1. Általános rendelkezések 1.1. Ez a fejezet szabályozza: – az univerzális közepes konténerek; – a nagykonténerek; – áruk lágyfalú konténer csomagolásban; – cserefelépítmények elhelyezésének és biztosításának módját. 1.2. A vasúti kocsiba berakott konténerek, lágyfalú konténerbe csomagolt áruk és cserefelépítmények összes bruttó tömege nem lehet nagyobb a vasúti kocsi engedélyezett terhelési határánál. 1.3. A 20 angol láb hosszúságú, 24 tonnánál nagyobb bruttó tömegű, illetve a 40 és 45 angol láb hosszúságú, 30,48 tonnánál nagyobb bruttó tömegű nagykonténerek és a 40 angol láb hosszúságú, 30,48 tonnánál nagyobb bruttó tömegű cserefelépítményeket olyan nagykonténer szállító pőrekocsikba kell berakni, amelyek műszaki jellemzőiket tekintve alkalmasak az ilyen tömegű konténerek és cserefelépítmények fuvarozására. 1.4. A kocsi padlóját, a konténerek felfekvő felületeit és a konténerek sarokelemeit meg kell tisztítani a hótól, jégtől, eltömődéstől. Téli időszakban a konténerrögzítő tüskékkel nem ellátott, általános rendeltetésű vasúti kocsik padlóját 2 mm vastagságban be kell teríteni száraz homokkal. 1.5. A konténereknek konténerrögzítő tüskékkel nem ellátott, általános rendeltetésű vasúti pőrekocsikba történő berakásakor a pőrekocsik homlokajtóit homlokrakoncákkal kell biztosítani a jelen Szabályzat 1. Fejezetében foglaltaknak megfelelően. 1.6. A nagykonténert a konténerszállító pőrekocsi négy tüskéjére úgy kell berakni, hogy az előzetesen üzemi (függőleges) helyzetbe állított tüskék behatoljanak a konténer alsó sarokelemeibe. A konténer biztosításához nem használt rögzítőtüskéket (amelyek a konténer alatt lesznek) a rakodást megelőzően üzemen kívüli állásba kell állítani. A konténerek berakását követően a sarokelemek oldalnyílásain keresztül ellenőrizni kell a tüskék helyes (függőleges) üzemi helyzetét. 1.7. A nagykonténer sarokelemei egyikének felfekvési síkja, illetve a pőrekocsi támlapjának síkja között legfeljebb 30 mm hézag megengedett. 2008/175. szám

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes